Μαίρη της Δανίας

Η **Μαίρη** (δανικά: *Dronning Mary af Danmark*, γεννηθείσα Μαίρη Ελισάβετ Ντόναλντσον δανικά: *Mary Elizabeth Donaldson*, 5 Φεβρουαρίου 1972) είναι αυστραλιανής καταγωγής, μέλος της Βασιλικής Οικογένειας της Δανίας και είναι η σύζυγος του Φρειδερίκου Ι΄ της Δανίας.

Με την ανάρρηση του συζύγου της στον θρόνο, μετά τη παραίτηση της μητέρας του, Μαργαρίτας Β΄ της Δανίας, στις 14 Ιανουαρίου 2024, η Μαίρη έγινε βασίλισσα ως βασιλική σύζυγος, μετά την γιαγιά του Φρειδερίκου Ι΄, Ίνγκριντ, πριν από 52 χρόνια. Επίσης, έγινε η δεύτερη βασιλική σύζυγος που γεννήθηκε εκτός Ευρώπης.

## Πρώιμος βίος
Γεννήθηκε στις 5 Φεβρουαρίου 1972 στο Χόμπαρτ της Τασμανίας. Είναι κόρη ενός καθηγητή μαθηματικών του Τζον Ντόναλντσον και της πρώτης συζύγου του Εριέττας Χορν. Ο πατέρας της και η μητέρα της, η οποία πλέον έχει αποβιώσει, έχουν σκωτσέζικη καταγωγή.

Η Μαρία έχει μητρική γλώσσα τα αγγλικά, ενώ μιλάει επίσης δανέζικα και γαλλικά. Η εκπαίδευσή της έγινε στις ΗΠΑ, την Αυστραλία και την Ευρώπη.

Η γνωριμία της με τον Φρειδερίκο, Διάδοχο της Δανίας, έγινε στους Ολυμπιακούς Αγώνες του Σύδνεϋ του 2000

Στις 24 Σεπτεμβρίου 2003, το δανικό δικαστήριο ανακοίνωσε ότι η βασίλισσα Μαργαρίτα Β΄ σκόπευε να δώσει τη συγκατάθεσή της για το γάμο κατά τη συνεδρίαση του κρατικού συμβουλίου που είχε προγραμματιστεί στις 8 Οκτωβρίου 2003. Το ζευγάρι αρραβωνιάστηκε και επισήμως στις 8 Οκτωβρίου 2003.

Η Μαρία και Φρειδερίκος παντρεύτηκαν στις 14 Μαΐου 2004 στον Καθεδρικό Ναό της Κοπεγχάγης. Το ζευγάρι απέκτησε δυο γιους και δυο κόρες: 
*τον Χριστιανό (γενν. 2005), Διάδοχο Πρίγκηπα της Δανίας, Κόμη του Μονπεζά.
*την Ισαβέλλα (γενν. 2007), Πριγκίπισσα της Δανίας, Κόμισσα του Μονπεζά.
*τον Βικέντιο (γενν. 2011), Πρίγκηπα της Δανίας, Κόμη του Μονπεζά, δίδυμο αδελφό της Ιωσηφίνας.
*την Ιωσηφίνα (γενν. 2011), Πριγκίπισσα της Δανίας, Κόμισσα του Μονπεζά, δίδυμη αδελφή του Βικεντίου.

Το 2019 έλαβε τον τίτλο της αντιβασιλέως που της επέτρεπε να αντικαθιστά τον μονάρχη όταν εκείνη έλειπε στο εξωτερικό.

## Τίτλοι
***5 Φεβρουαρίου 1972 - 14 Μαΐου 2004**: Η Δεσποινίς Μαίρυ Ελίζαμπεθ Ντόναλντσον
***14 Μαΐου 2004 - 29 Απριλίου 2008**: *Η Αυτής Βασιλική Υψηλότητα* Η Διάδοχος Πριγκίπισσα της Δανίας
***29 Απριλίου 2008 - 14 Ιανουαρίου 2024**: *Η Αυτής Βασιλική Υψηλότητα* Η Διάδοχος Πριγκίπισσα της Δανίας, Κόμισσα του Μονπεζά
***14 Ιανουαρίου 2024 - σήμερα**: *Η Αυτής Μεγαλειότητα* Η Βασίλισσα της Δανίας

### Τιμητικές διακρίσεις
**Δανικές**
*  Ιππότης του Τάγματος του Ελέφαντα
*  Μέλος του Βασιλικού Οίκου του Τάγματος της Βασίλισσας Μαργαρίτας Β΄, 2ης Τάξης
*  Παραλήπτρια Μεταλλίου της Τιμής της Εγχώριας Φρουράς
*  Παραλήπτρια Μεταλλίου των 75ων Γενεθλίων του Πρίγκιπα Ερρίκου
*  Παραλήπτρια Μεταλλίου της 350ης Επετείου των Βασιλικών Φρουρών της Δανίας
*  Παραλήπτρια Μεταλλίου των 70ων Γενεθλίων της Βασίλισσας Μαργαρίτας Β΄
*  Παραλήπτρια Μεταλλίου του Ρουμπίνιου Ιωβηλαίου της Βασίλισσας Μαργαρίτας Β΄
*  Παραλήπτρια Μεταλλίου των 75ων Γενεθλίων της Βασίλισσας Μαργαρίτας Β΄

**Ξένες**
*  Μεγαλόσταυρος του Τάγματος του Στέμματος
*  Μεγαλόσταυρος του Τάγματος του Σταυρού του Νότου της Βραζιλίας
*  Μετάλλιο του Τάγματος των Βαλκανικών Βουνών, 1ης Τάξης 
*  Μεγαλόσταυρος του Τάγματος του Λευκού Ρόδου 
*  Μεγαλόσταυρος του Τάγματος της Ευποιΐας
*  Μεγαλόσταυρος του Τάγματος του Γερακιού
*  Μεγαλόσταυρος του Τάγματος του Αετού των Αζτέκων
*  Ιππότης Μεγαλόσταυρου του Τάγματος του Ολλανδικού Λιονταριού
*  Παραλήπτρια Μεταλλίου Βασιλιάς Γουλιέλμος Αλέξανδρος
*  Μεγαλόσταυρος του Τάγματος του Αγ. Όλαφ
*  Μέλος Μεγαλόσταυρου του Βασιλικού Τάγματος του Πολικού Αστέρα
*  Παραλήπτρια Μεταλλίου των 70ων Γενεθλίων του Βασιλιά Καρόλου ΙΣΤ΄ Γουσταύου

## Παραπομπές

## Εξωτερικοί σύνδεσμοι

Κατηγορία:Οίκος του Γκλύξμπουργκ
Κατηγορία:Πριγκίπισσες της Δανίας
Κατηγορία:Διάδοχοι της Δανίας
Κατηγορία:Βασίλισσες της Δανίας